Asker og Bærum

Asker og Bærum er et tradisjonelt distrikt i Akershus og i Osloregionen som tradisjonelt består av Bærum og Asker (Askerbygda). Det er historisk en videreføring av Asker prestegjeld med røtter tilbake til middelalderen, og har vært navnet på en rekke administrative regioner, f.eks. Asker og Bærum politidistrikt.

Etter at Asker ble slått sammen med Røyken og Hurum i Buskerud til en ny storkommune som er fire ganger større enn det historiske Asker brukes begrepet Asker og Bærum fra 2020 i tillegg som en ren fellesbetegnelse på de to nåværende kommunene Asker og Bærum, selv om det meste av nye Asker kommune ligger utenfor den historiske regionen og også lå i et annet amt og fylke. Dette området er omtrent dobbelt så stort som den tradisjonelle regionen Asker og Bærum. Asker og Bærum utgjør ikke et administrativt område i samme grad som før; f.eks. er politidistriktet innlemmet i Oslo politidistrikt.

Det tradisjonelle distriktet

Det historisk distriktet i Osloregionen og tidligere Akershus fylke i Norge består av bygdene Asker (også kalt Askerbygda eller gamle Asker) og Bærum, som ligger vest for Oslo. 

Asker og Bærum er sammenfallende med en moderne videreføring av det historiske Asker prestegjeld, som siden middelalderen bestod av de senere kommunene Asker og Bærum. I 1837 ble kommunene Asker og Bærum etablert på grunnlag av Asker sogn i Asker prestegjeld, og sognene Vestre- og Østre Bærum i Asker prestegjeld.

Bærum er fortsatt en egen kommune, mens Askerbygda fra 2020 utgjør den nordre fjerdedelen i den større sammenslåtte kommunen Asker som hovedsakelig (rundt 75%) ligger utenfor distriktet og også utenfor det historiske Asker prestegjeld.

Asker og Bærum var del av Akershus fra middelalderen av, og inngikk både i hovedlenet/stiftamtet og i det mindre underamtet/fylket med navnet. Bærum grenset til Aker prestegjeld og senere kommune i øst; Asker, Bærum og Vestre Aker utgjorde et landlig preget forstadsområde vest for Christiania; Aker ble i 1948 innlemmet i Oslo. Asker og Bærum lå i Aker sorenskriverembete fra 1591 til 1947, da Asker og Bærum sorenskriverembete, i dag Asker og Bærum tingrett, ble etablert. Asker og Bærum politidistrikt ble etablert i 1949 og ble i 2015 en del av Oslo politidistrikt.

Distriktet Asker og Bærum ligger i sin helhet i Osloregionen og størstedelen av distriktet inngår i tillegg i tettstedet (byområdet) Oslo; Sandvika i Bærum har bystatus. Asker og Bærum har til sammen 180 256 innbyggere (1. januar 2015) og et samlet areal på 293 km². Etter at Aker ble innlemmet i Oslo i 1948 manglet Asker og Bærum grense over land til resten av Akershus fylke. Over Oslofjorden er det på det smaleste 1,8 kilometer til Nesodden i østre Akershus.

Det tradisjonelle distriktet Asker og Bærum, den moderne videreføringen av Asker prestegjeld, ligger i to moderne kommuner. Bærum kommune ligger i sin helhet i distriktet, mens den nordre fjerdedelen i Asker kommune, kalt Asker, Askerbygda eller gamle Asker, tilhører det historiske distriktet. De sørlige tre fjerdedelene av nye Asker kommune ligger utenfor det historiske distriktet, og lå også i et annet amt og fylke enn bygda Asker. De deler derfor ikke distriktets historie, og lå heller ikke i de administrative enhetene med «Asker og Bærum» i navnet, f.eks. Asker og Bærum sorenskriverembete og Asker og Bærum politidistrikt.

Utvidet bruk fra 2020 

I tillegg til sin tradisjonelle bruk om et bestemt distrikt i Akershus brukes Asker og Bærum rent deskriptivt som betegnelse på de to moderne kommunene Asker og Bærum, selv om mye av nåværende Asker kommune ligger utenfor det historiske distriktet og de tidligere administrative områdene med navnet.

Dette området er mye større enn den historiske regionen. Sammenslåingen var del av en landsomfattende kommunereform. Store deler av området tilhører tettstedet Oslo, og hele området inngikk tidligere i det historiske distriktet Vingulmark. Tidligere Asker kommune (fram til 2020) og Bærum var en del av det tidligere fogderiet Aker og Follos fogderi i Akershus amt, mens Røyken og Hurum var en del av det tidligere fogderiet Buskeruds fogderi i Buskeruds amt.

Administrative inndelinger
 Askerbygda og Bærum var en del av det tidligere fogderiet Aker og Follo fogderi, mens Røyken og Hurum var en del av det tidligere fogderiet Buskerud fogderi.
 Området omfattes av Asker og Bærum tingrett under Borgarting lagdømme
 Asker omfattes av Asker prosti og Bærum av Bærum prosti, begge under Oslo bispedømme i Den norske kirke.
 Området utgjør næringsregion (NHO) Akershus Vest.

Tettsteder 
Tettsteder i Akershus' Vestregion per  (kommune i parentes):

Områder i det historiske distriktet Asker og Bærum
Oslo – 
  (Deler av tettstedet Oslo som ligger i Bærum)
  (Deler av tettstedet Oslo som ligger i Asker)
Lommedalen –  (Bærum)
Konglungen –  (Asker)

Områder i nye Asker kommune som ligger utenfor det historiske distriktet
Sætre -  (Asker)
Drammen -  (Deler av tettstedet Drammen som ligger i Asker)
Røyken -  (Asker)
Tofte -  (Asker)
Nærsnes -  (Asker)
Hyggen -  (Asker)
Klokkarstua -  (Asker)
Holmsbu -  (Asker)
Svelvik -  (Deler av tettstedet Svelvik som ligger i Asker kommune)

Byer
Sandvika fikk bystatus gjennom kommunestyrevedtak i 2003.

Politikk 
Tallene nedenfor gjenspeiler valgresultatet i tidligere Asker kommune og ikke dagens sammenslåtte kommune som også består av Røyken og Hurum.

Stortingsvalg 2017 

Valgresultat ved Stortingsvalget 2017 i Asker og Bærum:

Stortingsvalg 2013 
Valgresultat ved Stortingsvalget 2013 i Asker og Bærum:

Referanser

Eksterne lenker
 osloregionen.no: samarbeidsalliansen
 budstikka.no: lokalavis

Akershus’ historie
Distrikter i Norge
Viken